Številka: 10033-58/2025/1

Datum: 21. 8. 2025

Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**SEIZMOLOG II** (m/ž), šifra DM 12059, v Sektorju za seizmologijo, Uradu za seizmologijo, za določen čas do 31. 5. 2027, s polnim delovnim časom s 3 - mesečnim poskusnim delom, oziroma do porabe sredstev za zaposlitve na projektu CONCORDIA.

Kandidati/ke, ki se bodo prijavili/le na prosto delovno mesto, morajo izpolnjevati naslednja pogoja:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) oziroma višješolsko izobraževanje (prejšnje)/višješolska izobrazba (prejšnja),[[1]](#footnote-1)
* najmanj 4 leta delovnih izkušenj.

Delovne naloge:

* opravljanje zahtevnejših strokovnih nalog na področju seizmologije;
* sodelovanje v zahtevnih razvojnih nalogah in projektih s strokovnega področja;
* opravljanje drugih nalog po navodilu nadrejenega.

Prednost pri izbiri bodo imeli kandidati/ke naravoslovne izobrazbe, z znanjem geofizike ali sorodnih geoznanosti, programiranja (npr. Python), poznavanjem sistema Linux, z osnovnim znanjem verjetnosti in statistike, pripravljenostjo na timsko delo v manjših skupinah, vsaj dobrim znanjem angleškega jezika in po možnosti z izkušnjami z delom v seizmologiji ali zanimanjem za to stroko.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu,

za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 4. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima univerzitetno izobrazbo, visoko strokovno izobrazbo s specializacijo oziroma magisterij znanosti.

Delovno razmerje z izbranim/o kandidatom/ko bo sklenjeno za določen čas do 31. 5. 2027, s polnim delovnim časom s 3 - mesečnim poskusnim delom, oziroma do porabe sredstev za zaposlitve na projektu CONCORDIA. Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt *Sodelovalno omrežje za usklajeno oceno vpliva naravnih nesreč* (CONCORDIA) , ITA-SI0800359, CUP koda partnerja: D19I24002120006, delno financira Evropska unija iz Evropskega sklada za regionalni razvoj. Projekt se izvaja v okviru Programa čezmejnega sodelovanja Interreg Italija-Slovenija za obdobje 2021-2027.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati/ke za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta seizmolog II, šifra DM 12059, v Sektorju za seizmologijo, Uradu za seizmologijo na Agenciji Republike Slovenije za okolje, pod zaporedno št. 10033-58/2025« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **torka, 26. 8. 2025**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

Kandidati/ke bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček).

 mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021

1. Pojem »prejšnja« vključuje višješolske študijske programe, sprejete pred 1. 1. 1994 po Zakonu o usmerjenem izobraževanju (Uradni list RS, št. 11/80, 6/83, 25/89 in 35/89). V to višješolsko izobraževanje po letu 1995/96 ni bilo več vpisa; zadnji diplomanti so to šolanje zaključili v letu 2002. [↑](#footnote-ref-1)